Nervio glosofarínxeo

O nervio glosofarínxeo é o noveno par cranial (IX). A súa orixe atópase no bulbo raquídeo do encéfalo. Atravesa o forame xugular e faise exocranial. Este nervio segue ó músculo estilofarínxeo e pasa entre os músculos constritores superior e medio da farinxe para acadar a orofarinxe e a lingua. Contribúe ó plexo nervioso farínxeo. O nervio glosofaríngeo chega á lingua e á farinxe.

 Funcións do nervio 
 Recolle sensibilidade do terzo posterior da lingua, oído medio, farinxe e seo carotídeo.
 Envía ramos parasimpáticos para a parótide a través do ganglio ótico.
 Envía ramos motores para o músculo estilo-farínxeo.
 Envía ramos para o plexo farínxeo.

 Núcleos asociados 
 Núcleo solitario: recolle información do terzo posterior da lingua e dos baro e quimiorreceptores carotídeos.
 Núcleo espiñal do trixémino
 Núcleo ambiguo
 Núcleo salivar inferior: leva información parasimpática ás glándulas salivares.

 Ramos 
 Anastomose co nervio vago
 Nervio timpánico
 Nervio estilo-farínxeo
 Nervio para o seo carotídeo
 Ramos para o terzo posterior da lingua
 Ramos linguais, que se anastomosarán co nervio lingual
 Ramos menínxeos
 Ramo auricular

 Véxase tamén 

Categoría:Pares craniais